ועדת החינוך, התרבות והספורט, כנסת 25, פרוטוקול מספר 79, 2023-07-04 00:00

יוסף טייב: בוקר טוב, אני מתכבד לפתוח את ישיבת ועדת החינוך, התרבות והספורט בנושא חינוך גופני בבתי הספר לציון יום הספורט בכנסת

יוסף טייב:  חבר הכנסת סימון דוידסון פעיל בנושא הספורט בכנסת

יוסף טייב:  האמת היא שצריך להגיד שדי הרבה חברי כנסת נכנסים פה לבניין ומתפזרים – נוגעים קצת פה, קצת שם

יוסף טייב:  אתה מצאת נישה ואתה פשוט מתמקד בנושא ותוקף אותו מכל הצדדים

יוסף טייב:  אז באמת שאפו על כך

יוסף טייב:       דעתי האישית היא, שלצערי, בנושא החינוך נושא הספורט לא בולט מספיק, ודאי לא במגזר החרדי ולא במגזר הבדואי

יוסף טייב:  אנחנו רואים את המחקרים ואת הנתונים שפרוסים, חלקם לפנינו וחלקם ממה שנחשפנו בוועדות אחרות

יוסף טייב:  אני כן הייתי רוצה להתמקד בנושא המתקנים, ברשותך, כמובן: תקצוב המתקנים שמשרתים בתי ספר, בתי ספר שנבנים ומקבלים אישור בינוי ללא מתקנים וללא אולמות

יוסף טייב:  כמו שאנחנו נוהגים לומר כל הזמן – אני מתקשה לראות אחד מאתנו רץ ב-15:00 בצהריים בחום היום ולעשות ריצה פשוטה ואפילו הליכה

יוסף טייב:  לכן גם לא ראוי לבקש מהילדים שלנו לעשות שיעור ספורט בשמש וחום מטורף

יוסף טייב:       נושא שני – אנחנו נחשפים לבתי ספר שאמנם יש בהם אולמות אבל משום-מה אותם אולמות משמשים למטרות אחרות ולא למטרות שלשמן הם קיבלו את האולם

יוסף טייב:  לכן אנחנו נרצה לשמוע גם מכם אבל גם ממשרד החינוך מה הכלים שיש למשרד ואיך הוא יכול לפקח סביב הנושא הזה, ומה בסוף הקריטריונים לבניית בית ספר לקבל אישור או תוספת של כיתות בזמן שאין אולמות

יוסף טייב:  אני גם שמח שמשרד התרבות והספורט נמצא פה

יוסף טייב:  בזמן האחרון הם מככבים פה בוועדה

יוסף טייב:  אני לא יודע אם זה קשור אליך, אולי לשר, אבל אתם אכן רצויים וברוכים הבאים

יוסף טייב:      סימון, בבקשה

סימון דוידסון: תודה רבה

סימון דוידסון:  קודם כול, אני רוצה להודות לך, אדוני היושב-ראש, על החברות

סימון דוידסון:  אני לא יודע אם אתם יודעים אבל לפני שבועיים הוקמה ועדת המשנה לספורט שהיא ועדה מאוד חשובה בראשותי ובלי חבר הכנסת יוסי טייב זה לא היה קורה

סימון דוידסון:  אז תמיד להגיד תודה זה חשוב, במיוחד בבוקר אחרי שלא ישנים

סימון דוידסון:       לפני שבוע ימים קיימנו דיון מיוחד בוועדה לביקורת המדינה, ועדה חשובה מאוד בכנסת

סימון דוידסון:  הדיון הזה היה בעקבות דוח מבקר המדינה שאני רודף אחריו כבר שנה וחצי וסוף-סוף יצא

סימון דוידסון:  אני לא יודע מי מכם ראה אותו, אבל זה דוח על מצב מתקני הספורט במדינת ישראל

סימון דוידסון:  בושה, בושה, בושה למדינה שבשנת 2023 אנחנו נמצאים במצב ש-66% מבתי הספר, אין להם אולם ספורט

סימון דוידסון:  כן, זה המספר

סימון דוידסון:  ל-66% מבתי הספר אין אולם ספורט

סימון דוידסון:  זה דבר שמגלגל אחריו הרבה מאוד תופעות: השמנה בקרב ילדים, מספר קטן מאוד של ילדים שמגיעים אחר כך לאגודות ספורט

סימון דוידסון:  יש אצלנו כמעט המספר הנמוך ביותר ב-OECD

סימון דוידסון:  תכף אני אתן לכם מספרים

סימון דוידסון:       בדרך כלל אני לא קורא מדף אבל הכנתי כמה נקודות, ואני מתנצל מראש בגלל שיש לי כמה ועדות במקביל בגלל יום הספורט

סימון דוידסון:  אז אני מדבר פה ואני צריך לרוץ לוועדה אחרת ולעוד ועדה, ובסוף יש כנס מרכזי בשעה 13:00 באודיטוריום

סימון דוידסון:       אנחנו הגענו לפה כדי לדבר על השיעור שמזלזלים בו הכי הרבה במערכת החינוך – זה המצב

סימון דוידסון:  זה השיעור הראשון שמבטלים, השיעור הראשון שאם צריך לעשות שיחה אישית עם היועצת מוציאים את הילד מהשיעור, זה השיעור הראשון שפשוט לא מתייחסים אליו

סימון דוידסון:  אני אומר את זה לצערי

סימון דוידסון:  כל זאת למרות שיש במערכת החינוך הרבה מאוד מורים יוצאים מן הכלל – מורים שבאים עם נשמה גדולה כדי להעביר את מה שהם אוהבים הכי הרבה – חינוך גופני

סימון דוידסון:  אני לא בא כאן בטענה למורים

סימון דוידסון:  כל הטענות שלי הן למערכת ולא בשנה-שנתיים האחרונות, זה לא קשור לאופוזיציה-קואליציה, מי נמצא

סימון דוידסון:  זה שנים רבות שפשוט לא מתייחסים בכלל לספורט במדינת ישראל, לא רק לחינוך גופני

סימון דוידסון:  נותנים לנו כמה פירורים – לכו תסתדרו איתם, תעשו ספורט

סימון דוידסון:  מתקציב המדינה אנחנו איזה 0

סימון דוידסון: 18%, משהו כזה

סימון דוידסון:  260 מיליון שקל בשנה מקציבים לבניית מתקני ספורט במשרד הספורט – זה הסכום

סימון דוידסון:  260 מיליון שקל, אדוני היושב-ראש

סימון דוידסון:  אנחנו שמענו עכשיו בתקציב המדינה איך עשרות מיליארדים עפים מצד לצד

סימון דוידסון:  אבל זה לא מעניין

סימון דוידסון:       הדברים האלה – אם אנחנו לא נתחיל לדון עליהם יום-יום בכנסת – ואני לא עושה את זה רק בוועדת חינוך

סימון דוידסון:  כמו שאמרתי – בוועדה לביקורת המדינה ובעוד ועדה ועוד ועדה

סימון דוידסון:  הסיכום של הוועדה לענייני ביקורת המדינה היה, מבחינתי, החשוב מכול

סימון דוידסון:  ומה אמר יושב-ראש הוועדה? לא רק אמר – דרש – שבתוך חודשיים תקום ועדה, שולחן עגול של כל המשרדים: משרד הרווחה, משרד הבריאות, משרד הביטחון כי הוא חלק מזה, משרד החינוך, משרד התרבות והספורט – כל המשרדים יחד צריכים לשבת, כל אחד צריך להכניס יד לכיס

סימון דוידסון:  כי זה נוגע לכל נקודה ולכל פרמטר במדינת ישראל

סימון דוידסון:       דיברנו על 66%

סימון דוידסון:  אני בצעירותי, אדוני היושב-ראש, הייתי מורה לחינוך גופני

סימון דוידסון:  סיימתי לימודים בווינגייט והייתי 10 שנים מורה לחינוך גופני

סימון דוידסון:  בהתחלה הייתי עם תעוזה ורצון אדיר, והייתי מחנך ורצו שאני אהיה מנהל – זה נגמר לי מהר מאוד

סימון דוידסון:  זה נגמר לי משתי סיבות: א', מצאתי את עצמי ימים שלמים בחוץ מתחת לעץ

סימון דוידסון:  אני זוכר את העץ, את העלים כשהייתי מנסה להסתתר מהשמש

סימון דוידסון:  הילדים היו רצים כמו ארנבות כי זה מה שיכולתי לעשות להם; כי אולם לא היה לי

סימון דוידסון:  היה אולם אחד לשש כיתות במקביל אז פעם ב- הייתי מקבל אולם

סימון דוידסון:  זה גרם לי, כמו שזה גורם להרבה מאוד מורים אחרים להפסיק להשקיע

סימון דוידסון:  אין כוח

סימון דוידסון:  כמה שעות ביום אתה יכול לעמוד בשמש הקופחת ולעשות שיעורים כמו שצריך? אתה לא מסוגל

סימון דוידסון:       לכן כשהתחלתי לדבר עם גיא הגעתי למסקנה שהנושא הזה הוא אחד הנושאים שאני רוצה לטפל בו, ואני בטוח שהיושב-ראש יהיה איתי באותה דעה

סימון דוידסון:  צריכים לעשות רפורמה אמיתית בכל הנושא של החינוך הגופני

סימון דוידסון:  מה שהיה טוב לפני 30 שנה לא טוב היום

סימון דוידסון:  נשים זה לא גברים

סימון דוידסון:  ילדה בת 17, 18 זה כבר אישה

סימון דוידסון:  אם אנחנו רוצים שהיא תעשה שיעור חינוך גופני – בוא ניכנס לראש שלה

סימון דוידסון:  מה אפשר לעשות כדי שהיא תשתתף? כי שיעור ההשתתפות של בנות בתיכון שואף ל-25%-20%

סימון דוידסון:  כל יום יש לה מחזור, כל יום יש לה סיפור אחר

סימון דוידסון:  ולא בגלל שהיא לא אוהבת ספורט; כי אחרי צהריים היא תלך לחדר כושר ולסטודיו

סימון דוידסון:  כי היא לא אוהבת את מה שהיא עושה

סימון דוידסון:  אז אולי נהפוך את זה ונעשה יותר שיעורי רצפה? יותר פילאטיס, יותר שיעורי עיצוב, יותר תכניות אחרות שייכנסו לתוך המערכת? אותו דבר אצל הבנים – אולי נעשה יותר חדר כושר? נדאג לזה שיהיו יותר אולמות חדר כושר

סימון דוידסון:  אולי נעשה יותר שיעורי כדור בצורה שונה ולא רק לתת כדור

סימון דוידסון:  יש הרבה מאוד דברים

סימון דוידסון:  אני לא נותן עכשיו את הפתרונות אבל אני אומר שצריך לחשוב אחרת כדי שאחוזי ההשתתפות של הילדים יהיו גבוהים יותר

סימון דוידסון:  זאת המטרה

סימון דוידסון:  יש לנו הכלים כי יש לנו מורים מדהימים שלומדים ארבע שנים ויש להם הרבה מאוד ידע – פשוט מהר מאוד אנחנו ממאיסים עליהם את המקצוע בגלל כל המערכת, כל התנאים

סימון דוידסון:       אני רוצה לומר שתי מילים על החברה החרדית והערבית: בחברה הערבית – ואני חוזר ואומר את זה כל הזמן – אחד הכלים הכי חשובים כדי להוציא את הילדים ממעגל הפשע, האלימות, הסמים, האלכוהול וכל מה שקורה – ואנחנו רואים את זה יום-יום – זה הספורט

סימון דוידסון:  ככל שילדים יהיו יותר במסגרות – והמסגרות הספורטיביות הן הכי טובות, עם המאמנים הערכיים שיכולים לתת את הכלים לחינוך הילדים טוב יותר מההורים שלהם – אנחנו צריכים לדאוג שזה יתחיל מבתי הספר

סימון דוידסון:  אתמול היה לנו דיון על נושא של טיפוח ספורטאים צעירים

סימון דוידסון:  ראינו את הקשר שהולך ומתהדק בין מערכת החינוך לאגודות עצמן

סימון דוידסון:  זה קשר שצריך להיות הרבה יותר חזק

סימון דוידסון:  צריך להשקיע שם, צריך לפתוח יותר קבוצות אחר הצהריים

סימון דוידסון:  מבתי הספר צריך לדאוג שהילדים יהיו בעלי מעש ולא חסרי מעש

סימון דוידסון:  ככל שהילדים יהיו יותר עסוקים אחר הצהריים יהיו פחות הדברים הרעים שאנחנו לא רוצים שיגיעו אליהם; ולמורים יש פה כלי כי אפשר להשתמש בהם גם אחרי צהריים

סימון דוידסון:  הם גם ירוויחו  יותר, יהיה להם יותר רצון לפעול ולעשות

סימון דוידסון:       בחברה החרדית, אדוני: כאב גדול לי על הילדים בחברה החרדית

סימון דוידסון:  מרכז המחקר והמידע לא בדק את הנתונים אבל אני בטוח, וגם אתה יודע את זה, שהנושא של החינוך הגופני הוא לא אחרון, הוא אחרי אחרי אחרון

סימון דוידסון:  וגם לילדים בחברה החרדית מגיע לעשות פעילות חינוך גופני, גם להם מגיע להיות בריאים

סימון דוידסון:  כי הנתונים – וכולם יודעים אותם – שאנחנו מקום שני או שלישי בעולם – תלוי באיזו שנה – בהשמנה של ילדים

סימון דוידסון:  עוד מעט יהיה על זה דיון בוועדה לזכויות הילד

סימון דוידסון:  אנחנו מקום שלישי בעולם בהשמנה

סימון דוידסון:  אנחנו מקום ראשון בעולם בקטיעת איברים לחולי סוכרת

סימון דוידסון:  מאיפה זה מתחיל? מהיסודות, מילד שלא עושה שום דבר ואחרי זה הוא ממשיך לעשות שום דבר וגם אחרי זה הוא לא יעשה שום דבר

סימון דוידסון:  מזל שלנו יש צבא שקצת מזיז את הדברים

סימון דוידסון:  אז גם בחברה החרדית חייבים לפעול – מגיע לילדים לעשות שיעורי חינוך גופני

סימון דוידסון:       אז יש לנו דיון פורה פה

סימון דוידסון:  יש כאן אנשים שהם המפתח לדברים האלה

סימון דוידסון:  זה לא יקרה בדיון אחד, ואנחנו נמשיך לדון בזה

סימון דוידסון:  אני אהיה בקשר צמוד עם גיא

סימון דוידסון:  גם בנושא התקציבים אני אילחם כדי שיהיה מה שמגיע לשיעורי חינוך גופני, כי זה כלי אדיר לכל מערכת החינוך ולעתיד הילדים שלנו

סימון דוידסון:  תודה שהגעתם

סימון דוידסון:  דברו, תשפיעו, תהיו חלק מהעניין הזה

סימון דוידסון:  כל היום הזה בספורט הוא לא כדי להאדיר את סימון – הוא כדי להאדיר את הספורט

סימון דוידסון:  תהיו חלק מהעניין, תשמיעו את הקול שלכם, תהיו שותפים

סימון דוידסון:  הכוח של הספורט הוא אדיר

סימון דוידסון:  אבל כל השנים היינו כמו דגים מתחת למים – אני בא מעולם השחייה

סימון דוידסון:  לא נותנים לנו תקציבים – זה בסדר; לא מעבירים כסף בזמן – זה בסדר; מאמנים לא מקבלים משכורת בזמן – זה בסדר

סימון דוידסון:  וכן הלאה וכן הלאה

סימון דוידסון:  תודה רבה

סימון דוידסון:  שיהיה יום פורה

יוסף טייב: תודה רבה

יוסף טייב:  גיא דגן, בבקשה, אדוני

גיא דגן: שלום לכולם

גיא דגן:  קודם כול אני חייב להגיד שאני מרוצה מאוד ואפילו מאושר מהדיון הזה

גיא דגן:  תודה רבה ליושב-ראש הוועדה ותודה רבה לך, סימון, שאתה עוזר לנו לקדם

גיא דגן:  לפני שאני מתייחס לדברים שנאמרו – ואני רוצה להתייחס לדברים שנאמרו – אני רוצה לומר שיש בערך 10,000 מורים לחינוך גופני במערכת החינוך שעושים עבודת קודש: עובדים בצורה מתוכננת עם תכניות הוראה מסודרות בתנאים כמו שאמרתם – חלק טובים יותר, חלק פחות טובים

גיא דגן:  למרות הכול יש כאלה שלא נוטשים אחרי 10 שנים

גיא דגן:  אולי המילה "נטישה" לא נכונה כי התפתחת לכיוונים אחרים

גיא דגן:  יש כאלה שעושים את זה וגם כשהם מגיעים לגיל פרישה עדיין מוכנים להמשיך לעבוד, ויש מורים שאנחנו מעריכים גם את עבודתם לאחר מכן

גיא דגן:  באמת עושים עבודה בלתי רגילה

גיא דגן:       בתחילת דבריי אני רוצה להציג מצגת קצרה של חמש דקות כדי להבין מה זה החינוך הגופני במערכת החינוך, ומה יש לנו פה

סימון דוידסון: גיא, אל תכעס עליי

סימון דוידסון:  אני אהיה חייב ללכת ולחזור

גיא דגן: חמש דקות

סימון דוידסון: טוב

גיא דגן: אפשר להעביר לשקף הבא?      

יהודית גידלי: סליחה, שמישהו מהמשרד יעשה את זה, בבקשה

גיא דגן: שמה?     

יהודית גידלי: אין מי שיעביר את המצגת

גיא דגן: הבחור שיושב שם, לא?      

יהודית גידלי: לא

יהודית גידלי:  הוא לא נמצא

קריאה: ענבל תעביר

גיא דגן: אוקיי

גיא דגן:       קודם כול בבסיס יש לכל תלמיד שעתיים חינוך גופני

גיא דגן:  אתם דיברתם על המגזר החרדי ועל האוכלוסייה הבדואית, ויש כמה אוכלוסיות שלעיתים לא נותנים בהן שעתיים חינוך גופני, אבל ברוב בתי הספר לרוב התלמידים יש שעתיים חינוך גופני, שזה המינימום

גיא דגן:  יש הרבה תכניות נוספות

סימון דוידסון: חשוב להגיד שזה שעתיים ברוטו

גיא דגן: תמיד זה שעתיים ברוטו

סימון דוידסון: אם נסתכל על הנטו נגלה שזה 30 דקות

גיא דגן: 30 דקות לשיעור

גיא דגן:  אבל השעתיים שאנחנו מדברים עליהם – אנחנו צריכים להקנות לתלמידים כלים להמשיך לעבוד ומודעות

גיא דגן:  אנחנו לא מצפים או אין לנו יומרה שבשעתיים האלה נצליח לייצר כושר גופני וכל השאר אבל אנחנו כן ניתן להם כלים להכיר ענפי ספורט, לחנך לערכים, לאורח חיים פעיל ובריא

גיא דגן:  יש לנו מקצוע מוגבר – חמש יחידות לימוד

גיא דגן:  8,000 תלמידים לומדים  את המקצוע ב-143 בתי ספר והשנה יהיו 150 בתי ספר שבהם לומדים חמש יחידות חינוך גופני; יש למעלה מ-6,000 תלמידים ספורטאים שלומדים בכיתות ספורט שבהן לומדים חמש שעות חינוך גופני, והתוספת היא בעיקר על העשרה גופנית של יכולות אתלטיות

גיא דגן:       תחת החינוך הגופני יש 13 בתי ספר לחינוך וספורט ימי

גיא דגן:  23,000 תלמידים לומדים חינוך וספורט ימי: חתירה, מפרשים, גלשנים; והמטרה שלנו בחינוך הגופני היא לתת לתלמידים כלים ולחשוף אותם להרבה מאוד פעילויות גופניות כדי שכל אחד ימצא את מה שהוא יאהב יותר או מה שיהיה לו נוח יותר לעסוק בו בזמנו הפנוי גם כתלמיד וגם כמבוגר

גיא דגן:       אנחנו מלמדים מעל 70,000 תלמידים מידי שנה לימודי שחייה, עשרה שיעורי שחייה

סימון דוידסון: אני קצת מבין בשחייה ואני רק אגיד בנושא הזה, אדוני היושב-ראש, שאין פה המספרים כמה באמת לומדים בסוף

סימון דוידסון:  אבל אתם, כמובן, יודעים שזה לא מאה אחוז

סימון דוידסון:  אנחנו צריכים לחתור למצב שילדים ילמדו שחייה בפרויקט הזה בכיתה ב'

סימון דוידסון:  לצערי, זה קורה רק באשדוד, בהרצליה וגם אולי בירושלים

סימון דוידסון:  נכון? צריכים לדאוג שבכל מדינת ישראל ילדים ילמדו לשחות בכיתה ב'

סימון דוידסון:  כיתה ה' זה מאוחר, הם כבר בני 10

סימון דוידסון:  אם נצליח לעשות את זה בעתיד, גיא – זה לא יקרה מחר בבוקר – זה יהיה הישג אדיר

סימון דוידסון:  לכל אותן משפחות שחייה זה דבר יקר, לא כולם יכולים להגיע לזה

סימון דוידסון:  כיתה ב' זה גיל 7 וזה מתאים בדיוק ללימוד שחייה

גיא דגן: אתה צודק אבל אחד הקשיים שלנו הוא שבריכות השחייה פחות מתאימות בגלל עומק המים, לפי חוזרי מנכ"ל ובטיחות

גיא דגן:  צריך לטפל בזה

סימון דוידסון: את חוזרי המנכ"ל צריך לשנות

סימון דוידסון:       אני חייב לטוס לוועדה, אני אחזור

גיא דגן: דרך אגב, ירדנו לכיתות ד' מבחינת התאמת חוזר המנכ"ל בינתיים

גיא דגן:       לגבי תחרויות ספורט של בתי ספר – 300,000 תלמידים מידי שנה מתחרים באליפויות בתי ספר – מהמסגרות האזוריות, המקומיות, המחוזיות, הארציות וגם הבינלאומיות אנחנו מוציאים מידי שנה כחמש משלחות להשתתף באליפויות עולם לבתי ספר בכל הגילים

גיא דגן:  זאת מערכת הפעלת תחרויות ספורט של בתי ספר הגדולה ביותר

גיא דגן:  במקביל לתחרויות הרגילות יש לנו גם אליפויות של מועדוני ספורט בית-ספריים, ושם משתתפים כ-24,000 תלמידים

גיא דגן:  הזרוע שמבצעת את הפעילות הזאת של מועדוני הספורט הבית-ספריים היא התאחדות הספורט לבתי הספר

גיא דגן:       תכניות נוספות: במסגרת גפ"ן אנחנו אישרנו מעל 300 תכניות והרבה מאוד בתי ספר צורכים תכניות רבות במסגרת גפ"ן; יש לנו תכניות נוספות: "זוזו – מפעילים את הגוף" – 50,000 תלמידים לומדים שעה שלישית חינוך גופני שהוא לא חינוך גופני רגיל, אלא במהלך השנה כל שלושה חודשים לומדים ענף ספורט אחר בשיתוף עם הרשות המקומית בראייה של חשיפה לאותו ענף ספורט כדי שהם יפעלו אחר הצהריים; ויש לנו תכנית "פכ"ל" – פעילות כושר גופני לחיים – 10,000 תלמידים מקבלים בין שעה לשעתיים שיעורי כושר גופני מעבר לשיעורי החינוך הגופני

גיא דגן:      אחד האתגרים שלנו הוא הגברת הפעילות הגופנית

גיא דגן:  אנחנו יודעים שאנחנו בעידן המסכים, בעידן היושבנות, וזה אתגר גדול מאוד להפעיל את התלמידים, בעיקר ככל שהגיל גדול יותר, בגילי חטיבת הביניים והתיכונים

גיא דגן:  כי בגיל בית הספר היסודי התלמידים פעילים, ואנחנו רואים את זה גם בכל המחקרים למיניהם: ככל שהגיל עולה רמת הפעילות הגופנית יורדת

גיא דגן:  זה האתגר הגדול שלנו

גיא דגן:  אנחנו עובדים על זה לא מעט

גיא דגן:  דיברתם, בין היתר, על התנאים

גיא דגן:  הקושי העיקרי הוא בקרב בנות בכיתות י'-י"ב

יוסף טייב: גיא, לפני התנאים – יש לך פילוח מהנתונים שהבאת כמה מתוך אותם תלמידים הם מהמגזר החרדי והמגזר הערבי?      

גיא דגן: נמצאים איתי פה מפקח החינוך הגופני במגזר הערבי ומפקח החינוך הגופני במגזר החרדי

גיא דגן:  כדאי לתת להם גם את האפשרות להציג את הדברים

גיא דגן:  אני יכול לומר שבמגזר החרדי בנות עושות הרבה יותר מבנים - -     

יוסף טייב: גיא, נתונים

גיא דגן: משה, יש לך פה נתונים? אתה זוכר?      

יוסף טייב: לפעם הבאה, בבקשה, כשאתם מביאים מצגת תביאו גם את הפילוח

גיא דגן: אוקיי

יוסף טייב: אחרי הוועדה נא לשלוח לי את הנתונים האלה

גיא דגן: מאה אחוז

גיא דגן:       האתגר שלנו הוא בעיקר בבתי הספר התיכון

גיא דגן:  אני מדבר על האוכלוסייה כולה

גיא דגן:  כמובן, יש לנו אתגר לא פשוט במגזר החרדי

גיא דגן:  לא בכל מקום מוכנים לקבל אותנו בברכה

גיא דגן:  יחד עם זאת במגזר החרדי רוב התלמידות לומדות מקצוע שאנחנו קוראים לו "תנועה בריאותית"

גיא דגן:  במסגרת הסמינרים החרדיים אנחנו מכשירים מורות גם לתנועה בריאותית כדי לעשות את הפעילות הגופנית

גיא דגן:  העניין הוא בעיקר המודעות והחשיבה עד כמה צריך להשקיע בתחום הזה

גיא דגן:  אני פוגש את זה הרבה מאוד ברצון של רשויות חרדיות לפטור ממתקני ספורט

גיא דגן:  אני לא מסכים ממתקני ספורט

גיא דגן:  גם לתלמידים החרדים מגיע לקבל בדיוק אותו דבר כמו כל תלמיד אחר

גיא דגן:  זה הקושי העיקרי שלנו

יוסף טייב: גיא, אז מה הקריטריון? עכשיו בונים בית ספר חדש ברשות חרדית

יוסף טייב:  חובה לבנות אולם ספורט? מה הקריטריון?      

גיא דגן: אין קריטריון שונה

גיא דגן:  אני אסביר בדיוק מה הקריטריון של מנהל הפיתוח בבינוי בתי ספר

גיא דגן:  כחלק מהתכנית זה יכול להיות מגרש ספורט או מגרשים – מגרש קטן או מגרש גדול, לפי גודל בית הספר – יש לזה קריטריונים ברורים; מסלול ריצה קצרה: בבית ספר יסודי – 60 מ"ר עם מרחק בלימה; בבית ספר על-יסודי – 120 מ"ר; בור קפיצה למרחק

גיא דגן:  בפרוגרמה הרשויות נדרשות להשאיר שטח פנוי לבניית אולם ספורט עתידי

גיא דגן:  למשרד החינוך אין תקציב לבניית אולמות ספורט

גיא דגן:  זאת הסיבה שאנחנו נמצאים בחוסר כל כך גדול

גיא דגן:  הדבר הזה עלה בוועדות, עלה במקומות, ובסופו של דבר המשרד תמיד יברך, אבל זאת תוספת תקציבית

גיא דגן:  אנחנו יודעים שגם בבניית בתי ספר חסר תקציב ולהוסיף לזה גם אולמות ספורט – אין למשרד תקציב לזה

גיא דגן:  בעבר היה משרד אחד – משרד החינוך, התרבות והספורט

גיא דגן:  היום משרד התרבות והספורט הוא המשרד שיש לו התקציב לבניית אולמות ספורט

גיא דגן:  אני יכול להגיד שבדרך כלל כשנבנה אולם ספורט זאת החלטה של ראש רשות

גיא דגן:  כשיש לו תקציב הוא בדרך כלל מצמיד את האולם לבית הספר בראייה שבבוקר האולם ישמש את התלמידים ואחר הצהריים את הקהילה, את האגודות, את החוגים

גיא דגן:  אבל זה קושי גדול מאוד

גיא דגן:  זה בא לידי ביטוי בבתי הספר העל-יסודיים שיש שם צורך, בעיקר לתלמידות, להתרענן אחרי שיעור גופני

גיא דגן:  אבל אין התנאים האלה

גיא דגן:  אלה האתגרים המשמעותיים ביותר

יוסף טייב: משרד התרבות והספורט, מה התקציב שלכם שמיועד לבניית אולמות?     

אבי כליף: במיפוי שעשינו ב-2020 נמצא מחסור של כ-2,500 אולמות ספורט בבתי הספר בארץ

אבי כליף:  אם רוצים להשלים את הפער הזה מדובר ב-10 מיליארד שקלים

אבי כליף:  לנו, כמובן, אין התקציב הזה - -     

מאיר כהן: ב-2010 הייתה תכנית המתקנים

מאיר כהן:  אולי תתחיל משם?      

אבי כליף: נכון

אבי כליף:  גם יצאה תכנית ל-2031 לתכנית המתקנים

אבי כליף:  לא הוקצה תקציב מיוחד לבתי הספר להקמת אולמות

מאיר כהן: אבל זה אפשר לעשות מצ'ינג

מאיר כהן:  זה שיפר כמה משרדים

אבי כליף: יש תקציב שהוקצה להקמת אולמות

אבי כליף:  כמובן, זה נתון להחלטת ראש רשות מקומית היכן האולם יוקם

אבי כליף:  רובם מסכימים שזה יהיה צמוד לבית הספר אבל עדיין הפער הוא עצום, וצריך לתת את הדעת על כך

אבי כליף:       עוד נקודה שאני רוצה להעלות, ששעתיים חינוך גופני בשבוע – כולם מסכימים שזה לא מספיק, אני בטוח שגם אנשי החינוך הגופני במשרד

אבי כליף:  הצורך הוא להגדיל את מספר השעות

אבי כליף:  אנחנו רואים במשרד את הצורך בשיתוף פעולה יחד עם משרד החינוך, האגודות והאיגודים כדי להסליל את התלמיד לתוך הספורט התחרותי

אבי כליף:  באמצעות הזרוע הביצועית שלנו – התאחדות ספורט בתי הספר יחד עם משרד החינוך אנחנו מקיימים הרבה מאוד תכניות אחר הצהריים שהילדים יופעלו בתוך מסגרות תחרותיות ומשם לתוך האגודות

יוסף טייב: אבי, הקפדת להגיד כמה חסר

יוסף טייב:  אני רוצה לשאול, כמה יש? כמה אתם בונים בשנה? מה התקציב השנתי שמיועד לבניית אולמות? זה שאנחנו רוצים להשלים את החסר, 10 מיליארד – הבנתי

אבי כליף: אין לי נתון מדויק, אני אשלים אותו

יוסף טייב: מה יהיה היום עם המשרדים?      

אבי כליף: אני יכול לבדוק תוך כדי

יוסף טייב: אז, בבקשה

אבי כליף: אוקיי

מאיר כהן: אדוני היושב-ראש, אני רוצה לשאול

מאיר כהן:  אפשר להתפרץ?      

יוסף טייב: רק רגע, לפני כן – מרכז המחקר והמידע אומר לי שאתם משקיעים כ-362 מיליון שקלים בשנת 2020

יוסף טייב:  אז אני אשמח אם תוכלו להגיד לי מה קורה ב-2023 ו-2024 לאחר שהתקציב עבר

יוסף טייב:  דבר שני – איך אתם מגיעים להחלטה איפה להשקיע את הכסף הזה? הא במגזר הערבי אתם משקיעים מספיק? האם במגזר החרדי אתם משקיעים מספיק? האם בערים מעורבות? זאת אומרת איך אתם מגיעים להחלטה? בשיתוף פעולה עם המשרד? אתם מגיעים להחלטה? הרשות, השלטון המקומי? איך זה עובד?      

אבי כליף: זה מופיע בתכנית המתקנים

אבי כליף:  כמובן, יש גם תקציב בתכנית החומש בחברה הערבית – הקצו תקציבים לצורך העניין

מאיר כהן: הרבה תקציבים

אבי כליף: נכון

אבי כליף:  אני יכול לצאת ואני אשלים את הנתון הזה?      

יוסף טייב: כן

מאיר כהן: אפשר לשאול את משרד החינוך בכמה בתי ספר יש חמש יחידות ספורט?      

גיא דגן: 143

גיא דגן:  זה הופיע קודם במצגת: ב-143 בתי ספר השנה יש מקצוע מוגבר בחמש יחידות לימוד

גיא דגן:  אנחנו לקראת פתיחה של כעשרה

גיא דגן:  יהיו בערך 150 בתי ספר

מאיר כהן: למה לא פותחים?      

גיא דגן: שאלת אם יש מגבלה?      

מאיר כהן: מה מונע? אני יכול לתת לך דוגמה מקבילה בגרמניה ובקרואטיה

מאיר כהן:  ברוב בתי הספר יש מקצועות מוגברים במקצועות ספורט כאלה ואחרים

מאיר כהן:  אנחנו נמצאים במקום אחרון

מאיר כהן:  אתם לא נותנים את דעתכם לזה? אתה יודע וכל איגוד ספורט יודע שמנהל בית ספר שהופך את הספורט למקצוע מוגבר זה גם אחד המקצועות שבהם אתה מצליח הכי הרבה לצמצם פערים עם תלמידים – מניסיון, עשיתי את זה 30 שנה

מאיר כהן:  אתם לא לוקחים את הדבר הטוב הזה שהופך את חיי בית הספר והופכים את זה לנחלת הכלל

גיא דגן: זה לא נכון

מאיר כהן: אתם עושים בעצלתיים

מאיר כהן:  אתם צריכים לבוא למנהלי בתי ספר ולהגיד שמי שיכניס חמש יחידות ספורט – אנחנו נעזור לו בארבע שעות שבועיות, למשל

מאיר כהן:  זה עושה את ההבדל

מאיר כהן:  אבל אין בכם הדרייב הזה

מאיר כהן:  אתם אנשי הספורט של המשרד

מאיר כהן:  למה זה לא קורה?      

גיא דגן: אנחנו משקיעים בזה המון

גיא דגן:  אנחנו כמעט הכפלנו

גיא דגן:  לפני שש שנים היו 80 בתי ספר ואנחנו מדברים על 150 עכשיו

גיא דגן:  בסופו של דבר ההחלטה של פתיחת מקצוע מוגבר לבגרות בחינוך גופני זאת החלטה של מקומית של מנהל בית הספר

גיא דגן:  אנחנו יכולים לשווק, אנחנו יכולים לדחוף את זה

גיא דגן:  אחת הבעיות שלנו היא מודעות

גיא דגן:  לא כל מנהלי בתי הספר מספיק מודעים מה הדבר הזה מחולל בתוך בית הספר

גיא דגן:  אבל מבחינתנו אין הגבלה – כל בית ספר שרוצה - -     

מאיר כהן: תלכו לצה"ל

מאיר כהן:  מה שצה"ל, להבדיל אלף הבדלות, עושה עם כל מקצועות הסייבר – תבדקו בצה"ל את כל השכבה של מדריכי ספורט ותנסו להתאים בתי ספר לצה"ל

מאיר כהן:  תנסו לעשות את זה

מאיר כהן:  בניסיון קטן בדימונה עשיתי את זה – פניתי לצה"ל ומיד הכשרנו 12 חבר'ה שהמסלול שלהם היה ברור

מאיר כהן:       סליחה, אני לא מבקר אתכם, אתם עושים עבודה מצוינת

מאיר כהן:  כל פעם כשהמשרד בא לפה שופכים עליו – לא, אבל אני מציע שביום כזה שכל כולו מוקדש לספורט ולספורט נשי – כשבאים אנשי משרד החינוך אי אפשר לא להגיד להם את זה

מאיר כהן:  אם אתם רוצים שהספורט יהיה באמת מוטמע בחיי בית הספר אתם צריכים לעשות שני דברים: יש איזו תרבות במדינת ישראל שאם אתה קושר את זה לצבא זה מעורר עניין; הדבר השני זה השתלמויות המורים לספורט שלכם

מאיר כהן:  היות שאני מכיר אותם לפני ולפנים תשקיעו בהם קצת יותר

מאיר כהן:  בוודאי יגידו לי שמשקיעים והכול בסדר, אבל מה לעשות? 30 שנה ניהלתי בית ספר והלכתי להשתלמויות שלכם

מאיר כהן:  תעשו רה-אורגניזציה

מאיר כהן:  זה קורה בהרבה מאוד תחומים במשרד החינוך, ולהערכתי, לא מספיק בספורט

מאיר כהן:  אבל זה לא מתוך ביקורת, זה מתוך הצעה בונה

גיא דגן: אני רק אומר שאנחנו גם מול צה"ל בעניין הזה

גיא דגן:  אנחנו גם חושבים שצה"ל צריך לעשות תקדים ולקבל למיונים בוגרי מקצוע מוגבר חינוך גופני לקורסי מדא"גים

גיא דגן:  אנחנו עוד לא הצלחנו להגיע לזה, אבל לפחות פנינו בעניין הזה

גיא דגן:  אנחנו גם מטפחים בחטיבות הביניים כיתות ספורט בהיקפים גדולים וגם פה הולכים וגדלים כל שנה

גיא דגן:  זה תשתיות במקצוע המוגבר אחר כך בחטיבה העליונה

גיא דגן:  מבחינתנו אין מגבלה חוץ מזה שזה צריך להיות רצון של מנהלי בתי הספר

גיא דגן:  גם לא כל בתי הספר מספיק גדולים כדי לפתוח כל כך הרבה מגמות ומקצועות מוגברים

גיא דגן:  אבל בבתי הספר הגדולים צריך שיהיה הרצון, התנאים, המתקנים

מאיר כהן: - - - כוכבי הספורט לבתי הספר ותראה איך כל מנהלי בתי הספר וראשי הערים רצים לזה, תאמין לי

מאיר כהן:  אנחנו, מנהלי בתי ספר וראשי ערים, אוהבים פרסים – מה אכפת לך? תעשו אולימפיאדה שנתית של ערים מי מקבל את הפרס – פעילות הספורט בתוך בתי הספר, לא בשעות הפנאי, ותראה שכולם מתייצבים

גיא דגן: גם הענקנו את פרס החינוך

גיא דגן:  אנחנו עושים הכול

מאיר כהן: ואם זה יהיה - - - בכלל זה יהיה נהדר

גיא דגן: אנחנו עושים את כל מה שאתה אומר

גיא דגן:  אמרת "בעצלתיים" – כל שנה פותחים עוד 15-10 בתי ספר, וזה הולך וצומח

גיא דגן:  אנחנו כמעט הכפלנו את מספר בתי הספר עם מקצוע מוגבר בשש השנים האחרונות, ואנחנו ממשיכים בעניין הזה

מאיר כהן: בהצלחה

יוסף טייב: תודה רבה

יוסף טייב:  אבי, הצלחת לקבל נתונים?      

אבי כליף: עוד כמה דקות

יוסף טייב: מעולה

יוסף טייב:  אורי שחם, עמותת "שער שוויון", בבקשה

אורי שחם: תודה רבה

אורי שחם:  זה מחבר אותי גם לדברים שסימון דיבר עליהם לגבי מה שקורה במהלך השעתיים עצמן

אורי שחם:  שעתיים של חינוך גופני זה לא שעתיים, אלא הרבה פחות ולא מצליחים לתפוס שם את הילדים ולהחדיר בהם את האהבה למשחקי כדור

אורי שחם:  זאת אומרת הילד מקבל את מה שהוא מקבל בבית הספר, ועם זה הוא הולך הביתה

אורי שחם:  לנו היום יש שש תכניות שמפעילות אימוני ספורט: כדורגל, כדורסל ושחייה בשילוב פעילות חברתית, וכל תכנית מותאמת לאוכלוסייה אחרת ולקהל יעד שונה

אורי שחם:  בעזרת התכניות האלה אנחנו תופסים את הילדים, אלה שהם לא הטופ במקצועיות שלהם, הם לא אלה שיגיעו אחר כך ל"מכבי", "הפועל" ו"ביתר", אבל זה כל השאר

אורי שחם:  זה בדיוק הילדים שמסתובבים ברחובות, ואליהם אנחנו מכוונים את הפעילות שלנו

אורי שחם:  אנחנו עובדים בשיתוף פעולה עם בתי ספר

אורי שחם:  רוב הפעילות שלנו היא בלתי פורמלית ואחרי שעות הלימודים, אבל בתי ספר שמשתפים איתנו פעולה – אנחנו רואים איך זה מחזיק את הילדים

אורי שחם:       יש לנו תכנית שנקראת "בועטות" לנערות שמשחקות כדורגל – התכנית הגדולה ביותר בישראל

אורי שחם:  יש לנו 120 קבוצות

אורי שחם:  אתה רואה ילדות שנשארות לשחק כדורגל גם כשנגמר זמן האימון כי הן התאהבו במשחק

אורי שחם:  זה משהו שהן לא נחשפו אליו לפני כן

אורי שחם:       יש קהלים שלמים שמודרים ממשחקים מסוימים

אורי שחם:  יש לנו תכנית כדורסל שמשלבת גם פיתוח של כל המקצועות הטכנולוגיים: של הסייבר, של תכנות, עצוב וכן הלאה

אורי שחם:  אנחנו מביאים את זה לבתי ספר בפריפריה בדגש על בתי ספר עם ריכוז אוכלוסייה גבוה של בני העדה האתיופית, למשל, שבדרך כלל לא נמצאים במגרשי הכדורסל

אורי שחם:  אוטומטית מסלילים אותם לריצה, אתלטיקה וכדורגל, ואנחנו פותחים להם ענף חדש

אורי שחם:  ובטח בהקשר של כל הפעילות החברתית שאנחנו חושפים אותם למקצועות טכנולוגיים שאנחנו רוצים לראות אותם משתלבים בהם יותר

אורי שחם:  אז החינוך מתחיל כבר בבית הספר

אורי שחם:  אם ניקח דוגמה לתכנית שלנו מתוך "שער שוויון" וננחיל לילדים כבר בגיל צעיר את האהבה לספורט, למשחק הוגן, לאהדה נכונה – אנחנו רואים מה קורה היום במגרשים, ובסוף ההתנהגות הזאת היא באשמת כולנו: שחקני כדורגל שהולכים מכות בעצמם, מאמנים שפורצים למגרש אחרי שערים, ובעלים שמורידים את הקרובים שלהם למגרש כדי לחגוג, ואחרי זה מתפלאים שאוהדים פורצים למגרש

אורי שחם:  אז, קודם כול, זה עלינו

אורי שחם:  אם נחנך לערכים שאנחנו רוצים כבר מבית הספר ואפשר להנחיל באמצעות הספורט: קבוצתיות, לקבל הפסד וללמוד ממנו, לדעת לנצח בכבוד, מנהיגות, מניעת אלימות ואין ספור ערכים שמרוויחים בעזרת משחק ספורט, אז נרוויח בגדול

אורי שחם:  לכן הקשר בין הספורט שאנחנו רוצים שהילדים יעסקו בו אחר הצהריים צריך להיות קשור כבר למה שקורה בשעות הבוקר בבית הספר, וזה ירחיב לנו גם את בסיס הספורט שזה משהו שמדברים עליו בדיונים של הספורט

יוסף טייב: כמה תלמידים משתתפים בפעילות שלכם?      

אורי שחם: 10,000 תלמידים

אורי שחם:  השנה אנחנו מסיימים את תשפ"ג עם 10,000 ילדים מקצרין עד אילת

אורי שחם:  אנחנו עובדים בכל המגזרים וכל החברות

אורי שחם:  חברה שאנחנו חדשים בה דווקא זאת החברה החרדית שקשה לנו להיכנס אליה בעזרת משחקי כדור

אורי שחם:  אבל, למשל, עם תכנית שחייה בעידודו של חבר הכנסת סימון

אורי שחם:  פתחנו תכנית בשנה שעברה של לימודי שחייה לילדים בכיתות א'-ב'

אורי שחם:  מאות ילדים היו מהחברה הערבית ובדגש על הבדואים מהדרום

אורי שחם:  זה משהו שאפשר לעשות גם בחברה החרדית

אורי שחם:  זאת אומרת שאין סיבה שילד בכיתה ב' מהחינוך החרדי לא יידע לשחות

אורי שחם:  בסוף זה עשרה משפטים וזה לא דורש יותר מדי זמן, ואפשר למצוא לזה את המשאבים

יוסף טייב: מה המשאבים? מאין אתה מביא את המשאבים? זאת הרשות המקומית, זה מיזם משותף?      

אורי שחם: ספציפית עבדנו על מיזם משותף שלא עבד בפועל והצלחנו במקביל להשיג גם תרומה

אורי שחם:  התרומה הזאת הספיקה לנו ל-1,300 ילדים בשנה שעברה ואנחנו מקווים להרחיב את זה כבר השנה

אורי שחם:  אנחנו עובדים עם המשרד לפיתוח הנגב, הגליל והחוסן הלאומי, ואנחנו מפעילים עכשיו 153 קבוצות של "בועטות" ושער שוויון

יוסף טייב: איפה הקושי שלכם להיכנס למגזר החרדי?      

אורי שחם: בעיקר, שיתוף בתקציבים, כי בסוף מישהו צריך לממן את הפעילות הזאת

אורי שחם:  רשות מקומית או בית ספר מעדיפים הרבה פעמים דברים אחרים – יש להם השיקולים שלהם

אורי שחם:  למען האמת אנחנו לא שמנו את זה לנגד עינינו כדי להיכנס בכל הכוח אבל זה משהו שלא קרה כמעט

אורי שחם:  היו לנו כמה קבוצות ברכסים ויש לנו פעילויות בבתי ספר עם אופי קצת יותר דתי, אבל אנחנו כמעט לא מגיעים למגזר הזה

אורי שחם:  אין שיתוף פעולה מהצד השני, בעיקר בפן התקציבי – לא מפנים לזה מספיק כספים

אורי שחם:  תודה

יוסף טייב: תודה רבה

יוסף טייב:  עידו טל, איגוד המאמנים והמאמנות, בבקשה

דוד טל: אני בא מטעם איגוד המאמנים והמאמנות של ישראל בכדורסל

דוד טל:  יש משפט אמריקני שאומר: אם אתה משקיע דולר בספורט אתה חוסך שלושה דולר בכל הסביבות; זאת אומרת גם בבריאות, גם בפשע – בכול

דוד טל:  לדעתי, גם משרד התרבות והספורט, גם משרד החינוך וגם משרד הבריאות צריכים לשבת ולחשוב איך מקצים לזה

דוד טל:       בהכשרתי אני גם מאמין בכדורסל באליצור חולון, ואני גם מורה לחינוך גופני

דוד טל:  אז אני יכול להגיד לכם שאני פה גם בכובע המאמן וגם בכובע של ההוראה

דוד טל:  אתה נתת פה לדוגמה את עניין המגמות

דוד טל:  יש הרבה בתי ספר תיכון והרבה חטיבות שביטלו את המגמה בגלל התקציב

דוד טל:  יש הרבה רשויות מקומיות שאני יכול להגיד לך שפשוט ביטלו את זה בגלל שאין תקציב

דוד טל:  אני בתור בוגר של חמש יחידות ספורט – זה עשה שינוי משמעותי

דוד טל:  אני בא מחולון שהיא עיר הילדים וזה מאוד משמעותי בדבר הזה

דוד טל:  אני יכול להגיד לך שיש עיריות שכן משקיעות – בראשון לציון, בנס ציונה ובבאר-שבע הבינו את החשיבות של הדבר הזה

דוד טל:  אבל יש גם הרבה עיריות גם במגזר החרדי וגם בדתי הלאומי – כי אני מאמן באליצור – שאין הרבה

דוד טל:  גם במגזר הערבי אין הרבה חבר'ה שמתעסקים בספורט

דוד טל:  לי יש הרבה מאמנים מכל המגזרים שאומרים לי, אין לנו שחקנים

דוד טל:  הם גם מורים בהכשרתם, ותכף אני אדבר על עניין הפרנסה

דוד טל:  הם אומרים – אין לי מתאמנים

דוד טל:  הם אומרים, אני מאמן קבוצה של חמש בנים או בנות – זה אותו דבר

דוד טל:  לכן לדעתי זה יכול להרים את ההיבט החינוכי, התקציבי

דוד טל:  השר מיקי זוהר נכנס לתקציב ונותן תקציבים לספורט הנשי אבל זה בליגת העל, זה בליגה של הזרות

דוד טל:  אני יכול להגיד לך שזה לא נותן כלום

דוד טל:  אתמול נבחרת הנערות שיחקה ואתה רואה את הפערים בין דרג א' שזה ספרד וצ'כיה לבין לטביה, ואתה רואה את ההבדלים

דוד טל:  ההבדלים מאוד ניכרים גם בקבוצות הגברים

דוד טל:  בנבחרות של הגברים אפשר לראות

דוד טל:       אני דיברתי עם צביקה שרף, המאמן הלאומי, כמו שאומרים, והוא אומר שיש אפשרות לעשות מתקנים, פשוט לבנות לגובה, כמו שעושים בארצות-הברית

דוד טל:  אפשר גם כאן לבנות לגובה

דוד טל:  אם בונים פה בניינים בעזריאלי וכדומה, אפשר לבנות גם לגובה ולעשות קומה לכל ענף – שחייה, חדר כושר, פילאטיס ומגרש אתלטיקה

גיא דגן: עידו, ברשותך, יש כל כך הרבה דיונים על הספורט ההישגי – בוא נדבר על החינוך הגופני

דוד טל: אני בדיוק נכנס לקטע הזה

דוד טל:  וגם אם אתה עושה את זה בבית ספר, לא פרטי – עממי רגיל ממלכתי או ממלכתי דתי – אני אומר לך שאם יהיו תנאים הילדים ילכו יותר לספורט

דוד טל:  אלה תנאים חד-משמעיים

דוד טל:  עכשיו בחולון יש מישהי בשם ענת כינורי שרצה לרשות והבן שלה ספורטאי, והיא הולכת על זה חזק

דוד טל:  היא מבינה שהספורט יכול להרים גם את המועצה, גם את הרשות המקומית

דוד טל:  גם פה צריך להכניס את העניין של הפרנסה של המאמנים כי הרבה מהם עובדים עשרה חודשים וביולי-אוגוסט אין להם שכר

דוד טל:  אז במסגרת התכנית של חמש יחידות אני חושב כן להכניס מאמני ספורט לעבודה בשיתוף פעולה עם וינגייט וסמינר הקיבוצים

דוד טל:  זה יכול להועיל מאוד לפרנסה והשכר כי זה בדיוק מה שאמרתי עם המשפט האמריקני: אתה יוצר פה פחות אבטלה גם למגזר החרדי, גם למגזר הבדואי, גם למגזר - - - לכל המגזרים

דוד טל:  אם אתה נותן משהו אתה מקבל דיבידנד אחרי זה

דוד טל:  אני כבר לא מדבר על כל עניין ההכנסות של המדינה – זה כבר נושא בפני עצמו

דוד טל:       חבר הכנסת יוסי טייב, אני ממליץ שתחשבו על זה עם מיקי זוהר

דוד טל:  במקום להקצות תקציבים לזרים ולזרות פה, שעם כל הכבוד הם זרים גם לספורט – ויש גם הרבה מאמנים שאומרים את זה, גם פרשנים

אריק קפלן: אני מדבר בכובע שלישי אחר – במועצה הלאומית לספורט אושרו אתמול מעל 100 מיליון שקל לענפים: כדור מים, כדורסל, כדורעף – חמשת הענפים המרכזיים – לא רק לליגות העל, גם לליגות מתחת, תוך דגש על נשים

דוד טל: זה בכלל לא מספיק

אריק קפלן: זה בכלל לא מספיק לספורט הישראלי, אבל לפחות למען ההגינות כלפי השר, ואני ממש לא מייצג את השר, שלא יובן לא נכון

אריק קפלן:  פשוט עניינית אישרנו אתמול במועצה ולכן שהנתונים יובאו לפה

דוד טל: בסדר גמור

גיא דגן: אדוני היושב-ראש, אני חייב להגיד משהו כי אני רוצה להחזיר, בבקשה, את הדיון לנושא הזה כי אפשר לדבר על הספורט עד אין-סוף

גיא דגן:  אני רוצה להחזיר את הדיון לחינוך הגופני

גיא דגן:  בחינוך הגופני אנחנו מדברים על הבסיס של כל הפעילות הגופנית, לא רק תחרותי והישגי, גם עממי

גיא דגן:  זה הבסיס של הפעילות הגופנית – שם חושפים את תלמידי בתי הספר ונותנים להם את הבסיס להכיר ענפי ספורט

גיא דגן:  אם לא באמצעות בתי הספר היינו רואים הרבה פחות תלמידים בספורט אחר הצהריים – גם לפעול באופן עצמאי וגם במקומות מסודרים

גיא דגן:       אני רוצה להגיד עוד משפט אחד לגבי המורים: המורים נדרשים להיות קוסמים במערכת החינוך עם כיתות גדולות מאוד ועמוסות, עובדים בשמש ועושים עבודת קודש

גיא דגן:  התפקיד שלהם הוא לא רק להקנות מיומנויות גופניות אלא גם להקנות מודעות לאורח חיים פעיל, אורח חיים בריא וכל ההיבטים הרגשיים שבתוך החינוך הגופני, הדימוי העצמי

גיא דגן:  לכן השאיפה שלנו היא שבשיעור חינוך גופני תלמיד יפעל לפחות 30 דקות מתוך 45

גיא דגן:  אבל אנחנו יודעים שבשיעור אנחנו מקנים הרבה מאוד כלים כדי לפתח את התלמיד גם כאדם יותר ערכי שחי אורח חיים בריא וגם לתת לו את כל ההיבטים שיאפשרו לו להיות אדם מוצלח יותר

גיא דגן:  כלומר זה חינוך גופני, חינוך באמצעות הגוף

גיא דגן:  בשיעור חינוך גופני אנחנו לא מתיימרים להקנות את הכושר הגופני ברמות הגבוהות ביותר, אבל זה שלתלמיד יהיו הכלים והוא יפעל אחר הצהריים, ילך לחוגים ויכיר חוגים כי באמצעות בית הספר אתה מגיע לכל התלמידים

גיא דגן:  עבודה נכונה עם מחלקות הספורט זה איתור של תלמידים וגם הכוונה שלהם לפעילות של אחר הצהריים

גיא דגן:  כל מה שנאמר על פעילות אחר הצהריים היה קורה הרבה פחות ללא החינוך הגופני בבוקר

דוד טל: אני רק אגיד עוד משהו אחד ואני אסיים

יוסף טייב: לא, לא, עידו

דוד טל: אני רק רוצה להגיד משפט

יוסף טייב: לא, לא

יוסף טייב:  תאמין לי, דיברת 10 דקות – יש עוד אנשים

אבי כליף: אני רוצה להשלים את הנתון

יוסף טייב: יש לך? בבקשה

אבי כליף: כן

אבי כליף:  בתכנית המתקנים הוקצו כ-150 מיליון שקלים להקמת אולמות

אבי כליף:  צריך לקחת בחשבון שלא כולם יוקמו בבתי הספר

יוסף טייב: באיזו שנה?      

אבי כליף: בכל שנה מ-2024 עד 2031

יוסף טייב: שזה אומר – כמה אולמות?     

אבי כליף: כ-30 אולמות בשנה יוקמו

אבי כליף:  לא כל האולמות יוקמו בבתי הספר, מן הסתם

אבי כליף:  הפער לא יצטמצם אם לא נגדיל את התקציב

יוסף טייב: מי לוקח החלטה לאיזו אוכלוסייה זה הולך, לאיזה מגזר?     

אבי כליף: מופצים קולות קוראים לרשויות המקומיות

אבי כליף:  הרשות צריכה להגיש בקשה אלינו למשרד וזה נדון בוועדה

יוסף טייב: זה מיזם? מה זה?      

אבי כליף: זה קולות קוראים

יוסף טייב: מי שרוצה, לוקח

אבי כליף: מי שעומד בקריטריונים

אבי כליף:  לשר יש מאצ'ינג

יוסף טייב: ברור

יוסף טייב:  לכן אני שואל אם זה מיזם

יוסף טייב:  כמה מאצ'ינג?      

אבי כליף: זה תלוי בלמ"ס של אותה רשות

יוסף טייב: איפה מפעל הפיס בסיפור?      

גיא דגן: כל עוד למשרד החינוך לא יהיה תקציב לבניית אולמות ספורט בזמן שבונים בית ספר כמו שבונים מעבדה לביולוגיה או לכימיה או ספריה - -     

יוסף טייב: גיא, פתחתי את דבריי בזה

גיא דגן: זאת צריכה להיות השאיפה

גיא דגן:  ואז זה גם יסגור את כל החוסרים של אולמות הספורט במדינה גם לקהילה ואחר הצהריים

יוסף טייב: תגישו תכנית חומש

גיא דגן: צריך את העזרה שלכם

יוסף טייב: אנחנו נעזור אבל תגישו

יוסף טייב:  יש היום תכנית חומש מוכנה של אנשי המקצוע של המשרד ל-10 השנים הקרובות?      

גיא דגן: יש מחסור בתקציב - -     

יוסף טייב: עזוב את התקציב - -      

גיא דגן: על זה אני מדבר - -     

יוסף טייב: - - יש תכנית מוכנה? גורמי המקצוע הגיעו לשר עם תכנית ואמרו לו, תקשיב, זה הסכום שצריך ל-10 השנים האחרונות?      

גיא דגן: ספציפית לגבי אולמות ספורט?      

יוסף טייב: כן

גיא דגן: אין כי התשובה היא שאין תקציב

יוסף טייב: בסוף השר ניזון גם מהגורמים המקצועיים

יוסף טייב:  אם הגורמים המקצועיים יבואו עם תכנית סדורה ויגידו לשר שהנושא הזה חשוב למערכת החינוך הישראלית, וזאת התכנית שהם מציעים וזה התקציב שהם שמים בפניו – החלטת השר היא האם לקדם את זה או לקדם משהו אחר, אני מסכים איתך, זה מתווה השר

יוסף טייב:  אבל אם אתם לא תביאו את הדברים בפניו ותפרסו אותם ותגידו שאתם כאנשי מקצוע חושבים שהנושא הזה חשוב – אגב, זה לא רק משרד החינוך, זה גם משרד הבריאות

יוסף טייב:  כי בסוף הדבר הזה משליך על נושא ההשמנה ואורח חיים בריא

יוסף טייב:      לכן אני אפנה את השאלה גם למשרד הבריאות: מה התקציב שיש לכם לנושא הזה? אתם שותפים לזה?      

נדא עליאן: של אולמות הספורט?      

יוסף טייב: ביניהם, כן

נדא עליאן: אני לא חושבת שאנחנו שותפים לדבר הזה, אבל אנחנו שותפים עם משרד החינוך ועם משרד הספורט במניעה ובעידוד לאורח חיים בריא בקרב תלמידים בבתי הספר

נדא עליאן:  אנחנו נמצאים שם בשותפות עם משרד החינוך וגם עם משרד הספורט דרך בתי ספר מקדמי בריאות

נדא עליאן:  היום יש לנו מעל 1,600 בתי ספר מקדמי בריאות, והמטרה היא להגיע ל-100% של בתי ספר מקדמי בריאות

נדא עליאן:  שם יחד עם משרד החינוך מנסים לבנות אנשים בוגרים שיש להם כלים ומיומנויות להיות בוגרים שאורח חיים בריא הוא שגרת החיים שלהם

נדא עליאן:  המיזם הוא משותף לשני המשרדים ובשנים האחרונות אנחנו רואים התקדמות, והרבה תכניות ספורט קשורות לפעילות גופנית ולתנועה

יוסף טייב: מה התקציב המיועד?      

נדא עליאן: אנחנו נותנים חמישה מיליון ומשרד החינוך חמישה מיליון

נדא עליאן:  אנחנו תמיד שואפים להגדיל את התקציב אבל זה מה שיש

נדא עליאן:  אנחנו הצלחנו להוסיף דרך התכנית "אפשרי בריא" 90 דקות של תנועה במקצועות אחרים ובהפסקה פעילה; זה בנוסף לכל מיני תכניות שקשורות לתזונה ולדברים אחרים

נדא עליאן:      חשוב לי להגיד לכם שיחד עם משרד הספורט ועוד מומחים בתחום השתתפנו בפורום הבינלאומי של Active Healthy Kids

נדא עליאן:  אני לא יודעת אם הנתונים מפתיעים אבל הם חשפו שאנחנו נמצאים במקום לא טוב, כמו שאמרו בתחילת הישיבה

נדא עליאן:  רק 9% מהילדים בבתי הספר עד גיל 18 מבצעים פעילות גופנית לפי ההמלצות של ארגון הבריאות העולמי

נדא עליאן:  השיעור ירד בעקבות המגפה ל-3%

נדא עליאן:  אלה נתונים מדאיגים מאוד

נדא עליאן:  אנחנו נמצאים במקום לא טוב בציונים

נדא עליאן:  ב- Active Healthy Kids יש כ-57 מדינות

נדא עליאן:  אנחנו קיבלנו את הציון D בסקלה שבין A ל-F

נדא עליאן:  יצאו המלצות רבות מהגיליון ואנחנו גילינו שאנחנו חייבים לעשות קפיצת מדרגה משמעותית בנושא הזה

נדא עליאן:       בנוסף יש לנו פיילוט של מיזם משותף גם עם משרד הספורט, התאחדות הספורט ועם משרד החינוך ב-300 בתי ספר של ספורט ומועדוני ספורט עממי ולא תחרותי בבתי ספר

נדא עליאן:  אנחנו רוצים לממן 600 מועדוני ספורט בבתי ספר בחטיבה – 20-15 תלמידים בכל בית ספר, במיוחד בפריפריה ובבתי ספר ממדרג סוציו-אקונומי נמוך

יוסף טייב: ייעדתם תקציב לזה?      

נדא עליאן: זה פיילוט

נדא עליאן:  יש לנו תקציב של כמיליון שקלים ממשרד הבריאות

נדא עליאן:  משרד החינוך ומשרד הספורט אמורים להוסיף גם תקציב דומה

יוסף טייב: כל אחד מהם?      

נדא עליאן: כן

יוסף טייב: זאת אומרת תקציב כולל של שלושה מיליון שקל

נדא עליאן: כרגע

נדא עליאן:  מועדוני הספורט העממיים היו לפני הרבה שנים ועברו מבתי ספר למועדוני ספורט תחרותיים

נדא עליאן:  אנחנו רוצים להרחיב ולחדש את העניין הזה כדי לתת הזדמנות לכל התלמידים לעסוק בפעילות גופנית ובתנועה ולא רק לתלמידים שהם במועדונים תחרותיים

נדא עליאן:  מתרחש עכשיו עוד מיזם ומהלך משותף עם ארגוני החברה האזרחית וגם עם ארגון "מעוז"

נדא עליאן:  המהלך מתמקד בקידום בריאות לבני נוער ולפעילות הגופנית יש גם מקום מכובד שם

נדא עליאן:  הייתה פגישה אחת לאיגום משאבים, להערכת המצב ומה שקורה שם

נדא עליאן:  יהיה מפגש אחר

נדא עליאן:  כולנו שאיפה שהמפגשים האלה יביאו לשינויים

נדא עליאן:       דיברנו על בתי ספר מקדמי בריאות שזה יחד עם משרד החינוך

נדא עליאן:  נושא קידום בריאות בני נוער נמצא במיקוד של המנכ"ל שלנו, ואפילו אנחנו קיבלנו הוראות להרחיב את השותפות בנושא הזה ולהרחיב את הפעילות שלנו

נדא עליאן:  אנחנו גם נמצאים ברשויות המקומיות דרך תכנית "אפשרי בריא" בעיר

נדא עליאן:  היום אנחנו נמצאים ב-80 רשויות

נדא עליאן:  שם בקול הקורא בנושא פעילות הגופנית ובתמיכה שאנחנו נותנים הוא נמצא במיקוד

נדא עליאן:  זאת דרישת מינימום – תנאי סף להגשה לתמיכה שיהיו נושאים של פעילות גופנית

נדא עליאן:  השנה הוספנו את נושא השלמות וחוסן בבני נוער, והרבה רשויות הגישו תכניות בתחום הזה

יוסף טייב: "הרבה" לא אומר לי כלום

יוסף טייב:  כמה רשויות?      

נדא עליאן: 80 רשויות זכו השנה בתמיכה

יוסף טייב: כמה בפריפריה? כמה בערים הגדולות?     

נדא עליאן: אין לי פילוח, לא הבאתי את הנתונים

נדא עליאן:  אבל יש לנו מהמגזר הערבי, יש לנו מהפריפריה - -     

יוסף טייב: משרדי הממשלה, אני מחבב אתכם מאוד

יוסף טייב:  תעבירו את זה גם לעמיתים שלכם: מגיעים לוועדות – מגיעים עם נתונים

נדא עליאן: יש לי הנתונים של שנה שעברה כי עשינו את הניתוח לפני שנה

יוסף טייב: אז תיתני לי את הנתונים של שנה שעברה

יוסף טייב:  מה שיש לך תני לי

יוסף טייב:  אני לא מבקש ממך להמציא לי מה שאין לך

יוסף טייב:  יש לך פה?      

נדא עליאן: אני אשלח

יוסף טייב: אז תעבירי את זה לוועדה, בבקשה

נדא עליאן: אבל גם את גיליון הציונים הבאתי

נדא עליאן:  בתכנית "אפשרי בריא" לפעמים יש לנו תקציבים גדולים ולפעמים אנחנו לא מקבלים תקציבים

נדא עליאן:  ברגע שיש תקציבים גדולים הרשויות מנצלות את זה להקמת מסלולי הליכה, מתקני ספורט

נדא עליאן:  אם לא – אנחנו נמצאים בוועדות, ושם התקציב זה לא 1+1=3, כי אנחנו בעידוד ובוועדות ההיגוי מעודדים מאוד הקמת מתקני ספורט

נדא עליאן:  אנחנו גם נותנים ייעוץ להצללה ומתקני מים וכמובן את הבטיחות כדי לעודד את הצעירים ואנשים לעשות ספורט והליכה

נדא עליאן:  אנחנו ממשיכים

נדא עליאן:  הכנס הלאומי שלנו לקידום הבריאות יתמקד בנושא קידום בריאות בני נוער ובמיוחד בפעילות גופנית

נדא עליאן:  בשנה שעברה הכנס התמקד בפעילות גופנית, ועכשיו אנחנו בונים תכנית לאומית לעידוד פעילות גופנית עם משרדים אחרים

נדא עליאן:  התחלנו לקבל תקציבים לתכנית מניעה שגם פעילות גופנית שם בגדול

נדא עליאן:  בתכנית לחברה הערבית 550 אנחנו מקימים 20 יחידות בריאות ברשויות הערביות; כמו כן גם ברשויות הערביות וגם בפריפריה – בנושא של השמנה, סוכרת ועידוד פעילות גופנית נמצא במיקוד וקיבלו תקציבים מכובדים

נדא עליאן:  אנחנו דורשים שהתקציבים האלה ילכו להתאמת סביבה מעודד פעילות גופנית ואורח חיים בריא

גיא דגן: אני רוצה להתייחס לדברים שנאמרו בנוגע לתכניות להגברת הפעילות הגופנית

גיא דגן:  תכנית "אפשרי בריא" זאת תכנית משותפת

גיא דגן:  כל נושא הגברת הפעילות הגופנית בעיקרו קורה בתוך מערכת החינוך באמצעות המורים לחינוך גופני – אלו תכניות בתוך בתי הספר של עידוד ההליכה במקום הסעה לבית הספר, קבוצות ריצה, הפסקות פעילות וכל מה שכרוך בכך

גיא דגן:       בסקר של רמ"ה, לפי דיווחי תלמידים, ב-71% מכלל בתי הספר היסודיים יש תכניות כאלה, וב-45% מכלל בתי הספר היסודיים לפי דיווחי תלמידים, שאלה דיווחים מהימנים

גיא דגן:       דבר נוסף – כדי לעודד פעילות גופנית בבתי הספר המשרד השקיע 21 מיליון שקל בהקמת מתחמי כושר גופני

גיא דגן:  כל רשות קיבלה להקים מתחם כושר גופני בתוך בית ספר, ופשוט בחרה באיזה בית ספר

גיא דגן:  זה בעל-יסודי שכמו שאמרתי, שם האתגר הגדול שלנו

גיא דגן:  אז חשוב לדעת גם את הנקודה הזאת

יוסף טייב: תודה רבה

קריאה: אני מייצג את משרד הספורט

קריאה:  הרבה שנים הייתי מפקח חינוך גופני במשרד החינוך

קריאה:  כולנו כאן מסכימים שחינוך גופני הוא מקצוע במערכת החינוך שמשנה תרבות

קריאה:  אני רוצה להזכיר שחינוך גופני מתחיל בכיתה א' ולא לפני כן, שזה גם פרט מאוד חשוב

קריאה:  צריך שהילדים יעסקו בחינוך גופני ובפעילות גופנית כבר מהגן, וידוע בעולם ששם דברים נקבעים

קריאה:      אין ספק שכיום בתנאים הקיימים קשה מאוד לייצר חינוך גופני איכותי

קריאה:  אנחנו יודעים שהפער בין מה שמקבלים אחר הצהריים לבין מה שמקבלים בבוקר הוא עצום; ולכן המטרה שלנו היא כמו שהצעת, לייצר תכניות ארוכות טווח לפתרון הבעיה

קריאה:       עם זאת אנחנו צריכים לצאת לדרך

קריאה:  לדוגמה, בשנה שמשרד החינוך הכריז על אורח חיים פעיל בריא זה מינף את החינוך הגופני בצורה עוצמתית

קריאה:  אז דובר שזה יהיה נושא מתמשך וזה לא קרה

קריאה:  זאת אומרת ברמה הזאת זה לפתחו של שר החינוך לקדם את החינוך הגופני כמקצוע שלא יהיה מקצוע נישה או לחילופין מקצוע שמעמדו כל כך נמוך

קריאה:  היום על כל שיעור שצריך לבטל כדי לעשות מבחן שכבתי או משהו דומה, זה איכשהו פוגע בחינוך הגופני

קריאה:  אז יש פעולות מידיות שאפשר לעשות

קריאה:  הייתה תכנית "פרחי ספורט" שעשתה נפלא לספורט הישראלי

קריאה:  ילדים עד כיתה ד' קיבלו שעות נוספות בחינוך גופני

קריאה:  לאן הכסף הזה נעלם? אז אני רוצה להגיד: אותם ילדים שעוסקים בבוקר בחינוך גופני ופעילים אלה הילדים אחר הצהריים שנאחל להם היום בהצלחה במשחק חצי הגמר – לא פחות ולא יותר

קריאה:  אבל הם כולם תוצרים של מערכת החינוך

קריאה:  דרך אגב, ביום ראשון בשבוע הבא יש לנו פגישה עם מועצת המפקחים ואנחנו מתחילים שיתוף פעולה מאוד משמעותי מתוך חזון שהחינוך הגופני תומך בספורט ההישגי, אבל לא רק, אלא גם בחינוך הילדים

קריאה:  אין מקצוע במערכת החינוך שמשפיע על החינוך של הילדים, על האזרחות העתידית שלהם יותר מהחינוך הגופני

יוסף טייב: תודה רבה

יוסף טייב:  דלית פחימה, הממונה על הספורט במגזר החרדי בעיריית ירושלים, בבקשה, בקצרה

דגנית פחימה: בוקר טוב

דגנית פחימה:  אני שמעתי פה את כל האמירות של הרבה גורמים שיש מעכבים וחסמים כאלה ואחרים באוכלוסייה החרדית למתן שירות בתחומי הספורט

דגנית פחימה:  אולי זה יהיה חידוש אבל עיריית ירושלים כבר עשור מקדמת את הספורט לאוכלוסייה החרדית

דגנית פחימה:  המחלקה שאני ממונה עליה היא המחלקה הגדולה ביותר באגף הספורט והתקציבים הם ענקיים

דגנית פחימה:  יוצא מזה שההתאמה התרבותית היא עיקר החסם, והיא החשיבות העיקרית בסיפור הזה

דגנית פחימה:  כי מה שבציבור הכללי נחשב ספורט הישגי או כזה שמאדיר את תרבות הגוף, אצלנו זה אורח חיים בריא, מתן דגש לבריאות של הסיפור הזה; והטרמינולוגיה הנכונה היא לגשת לציבור, לא לוותר

דגנית פחימה:  זאת אומרת אם צריך להיכנס לרבנים אנחנו נכנסים לרבנים, ואם צריך לייצר איזשהו שיח עם מנהלי בתי ספר או עם אגודות ספורט כלשהן כדי לקדם נושאים מסוימים אנחנו עושים את זה בהתאמה וברגישות

דגנית פחימה:  לא להרים ידיים מהציבור החרדי; זה ציבור שהוא צרכן טוב מאוד של ספורט – אמנם לא ספורט הישגי, למרות שאני באה מהספורט ההישגי

קריאה: אנחנו אישרנו עכשיו לקבוצה של בנות חרדיות בירושלים קורס מדריכים בהתעלמות דרך מכינה ולאשר להם לעשות את זה במתקנים מתאימים; כי גם אצלנו במשרד הספורט חשוב מאוד לקדם את הספורט בחברה החרדית

גיא דגן: נמצא איתנו פה המפקח על החינוך הגופני במחוז החרדי משה שפירא

גיא דגן:  אני אשמח אם תהיה לו גם אפשרות להתבטא קצת בעניין

יוסף טייב: אנחנו לא נספיק, אבל אני מבטיח דיון המשך ממוקד וארוך יותר

גיא דגן: הוא יכול לתת קצת יותר נתונים על מה שקורה במחוז החרדי

דגנית פחימה: אני רק אסיים את דבריי

דגנית פחימה:  הנושא של השינוי התרבותי הוא מאוד חשוב בספורט

דגנית פחימה:  אנחנו צריכים לעשות שינוי חשיבתי שזאת כן אוכלוסייה שהיא צרכנית של ספורט

דגנית פחימה:  בירושלים הוקמו בעשור האחרון קרוב ל-12 אולמות ספורט סמוכי מוסדות, והמסר למוסדות החינוך ולמנהלות בתי הספר שזה בסדר עדיפות גבוה, ושהבנות והבנים צריכים לעשות פעילות גופנית

דגנית פחימה:  בשנה שוחים אצלנו במפעל השחייה שמשרד החינוך לא מממן, אלא עיריית ירושלים מממנת אותו – 2,400 בנות בשנה

גיא דגן: זה לא נכון

גיא דגן:  משרד החינוך גם מממן את מפעל השחייה במחוז החרדי

דגנית פחימה: אני מדברת על הבנות של בית יעקב

דגנית פחימה:  בנות בית יעקב ממומנות על-ידי עיריית ירושלים באופן מלא

יוסף טייב: תגיב על זה כי אני לא יכול לתת שתישמע אשמה ולא תוכל להגיב

גיא דגן: משה, דבר

משה שמיר: אני מפקח חינוך גופני במחוז החרדי

משה שמיר:  השנה במחוז החרדי שחו 5,642 ילדים מכל הארץ

משה שמיר:  בזמנו ישבנו בפגישה גם דגנית וגם היושב-ראש שלכם אז, וסגרנו שאנחנו דואגים לבנים בירושלים, ואתם לבנות

משה שמיר:  אנחנו משתדלים לדאוג לבנים בירושלים אבל זה לא מספיק כי אין לנו מספיק תקציב

משה שמיר:  אבל אנחנו כן דואגים גם לבנים

משה שמיר:  דובר קודם על בעיות של אולמות – במגזר החרדי אין בכלל אולמות

דגנית פחימה: לא בירושלים

דגנית פחימה:  בירושלים יש כמעט בכל בתי הספר

משה שמיר: אנחנו נדבר על זה אחרי כן

קריאה: ולמה לבנות לא?      

יוסף טייב: למה אחרי זה? תגיד פה

קריאה: למה בנות לא?      

לימור סון הר-מלך: למה משרד החינוך לא לוקח את זה?      

יוסף טייב: הם הגיעו לסיכום משותף

קריאה: יש הבנות?      

יוסף טייב: הוא אומר שיש חוסר תקציב

גיא דגן: במסגרת התקציב עשו חלוקה בין המשרד לבין הרשות כדי שיקבלו גם וגם

משה שמיר: אנחנו עובדים במאצ'ינג עם רוב הרשויות כדי שכמה שיותר ילדים ילמדו שחייה

משה שמיר:  בנוגע לאולמות – יכול להיות שבירושלים יש – אנחנו לא רואים את זה מספיק

משה שמיר:  בערים החרדיות יש לנו בקושי אולמות וגם האולמות שיש – הופכים אותם לאולמות כנסים, אולמות תפילה ודברים כאלה

יוסף טייב: למה?      

משה שמיר: גם אנחנו שואלים את זה

יוסף טייב: איפה האכיפה שלכם? אתם המשרד

משה שמיר: אנחנו לא יכולים לאכוף על אולם

משה שמיר:  על מגרש כן

יוסף טייב: מי כן?      

משה שמיר: הרשות

משה שמיר:  זה שייך לרשות, לא אלינו

גיא דגן: בגלל שהמשרד לא בנה את האולם, אלא הרשות בנתה אז גם בעניין הזה זה אתגר לא פשוט

יוסף טייב: זה נקרא לבנות בית חולים מתחת לגשר

יוסף טייב:       הוועדה מודה לחבר הכנסת סימון דוידסון, יוזם הדיון ויום הספורט בכנסת, ולכלל המשתתפים בדיון, גם אלה שלא הספיקו לדבר

יוסף טייב:       הוועדה מביעה את אכזבתה שנושא הספורט לא מקבל את מקומו הראוי במערכת החינוך, בוודאי לא במגזר החרדי, הבדואי והערבי

יוסף טייב:  יש להתאים את הפעילות ולעשות עבודת עומק סביב הנושא הזה

יוסף טייב:       הוועדה מביעה את חוסר שביעות רצונה מהמחסור במתקני הספורט במערכת החינוך, להרבה בתי ספר אין כלל מתקנים; חלקם אינם ראויים, חלקם בחוץ ואינם מוצלים וחלק מאולמות הספורט משמשים למטרות אחרות

יוסף טייב:       אני מבקש מהמשרד לעשות עבודה משותפת בין כלל הגורמים: השלטון המקומי, משרד החינוך, משרד התרבות והספורט, ותמצאו מי הגורם שמפקח על הדבר הזה

יוסף טייב:  זה לא ייתכן

יוסף טייב:  אתם משקיעים את הכסף ובסוף אנחנו לא מקבלים את המטרה שלשמה זה נבנה – זה נשמע לי הזוי

יוסף טייב:       הוועדה קוראת למשרד החינוך לתת שיעורי שחייה לכלל התלמידים כבר בכיתה ב', ואם יש צורך לשנות את חוזר המנכ"ל אז תפעלו כדי שזה יקרה

יוסף טייב:  גם אנחנו נפעל מאחורי הקלעים

יוסף טייב:       הוועדה מבקשת ממשרד החינוך להעביר לה נתונים על היקף פעילות הספורט במערכת החינוך עם פילוח לפי מגזרים

יוסף טייב:      הוועדה מבקשת ממשרד החינוך להעביר לה תכנית חומש על צרכים בהקמת מתקני הספורט     הוועדה מבקשת ממשרד התרבות והספורט להעביר לה נתונים כמה מתקני ספורט קיימים, כמה חסרים ואיפה, ומה הצפי לבינוי לשנה הקרובה

יוסף טייב:       הוועדה קוראת להעסיק את מאמני הספורט של מערכת החינוך במפעלים שונים במשך כל השנה, אחרת הם עובדים ומתפרנסים 10 חודשים בלבד

יוסף טייב:       הוועדה קוראת למשרד הבריאות להעביר לה נתונים על פעילות המשרד בנושא הספורט, פילוח לפי מגזרים ואזורים בארץ

יוסף טייב:       ברשותכם, אני נועל את הדיון

יוסף טייב:  תודה רבה